Diari Oficial de la Generalitat Valenciana


Sumari del DOGV 5610, del 01-10-2007 (2007/11346)

DECRET 163/2007, de 28 de setembre, del Consell, pel qual cessen i es nomenen vocals del Consell d'Administració de l'Autoritat Portuària de Castelló.
------------------------------------------------------------------------------------------------------------------------------------------------------

### Dades del document

Número de DOGV
:   5610

Data del DOGV
:   01-10-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/11736


Data del document
:   28-09-2007

Organisme emissor
:   Conselleria d'Infraestructures i Transport

Tipus de document
:   Decret

Descriptors 

:   * Conselleria Infraestructures i Transport
    * Castelló de la Plana
    * instal·lació portuària
    * consell d'administració

DECRET 163/2007, de 28 de setembre, del Consell, pel qual cessen i es nomenen vocals del Consell d'Administració de l'Autoritat Portuària de Castelló. [2007/11158]  
Els articles 40.1.c) i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que estos consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets del Consell s'han designat els vocals dels consells d'administració de les autoritats portuàries d'Alacant, Castelló i València, i el Decret 145/2006, de 6 d'octubre, del Consell, és el que designava el Sr. Juan Bautista Gallén Gallén com a representant de l'Ajuntament de Castelló en el Consell d'Administració de l'Autoritat Portuària de Castelló i el Decret 284/2004, de 23 de desembre, del Consell, el que designava el Sr. José Luis Peralta Ortega com a representant de l'administració General de l'Estat en este Consell.  
El citat apartat 2 de l'article 40 de la Llei 27/1992, de 24 de novembre, establix que el nomenament de vocals del Consell, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen. Correspon al Consell la dita competència en virtut de l'article 17.b) de la Llei del Consell.  
Per això, vistes les propostes degudament formulada pel Ple de l'Ajuntament de Castelló i pel president de l'ens públic Ports de l'Estat, de renovació dels seus representants en el Consell d'Administració de l'Autoritat Portuària de Castelló, a proposta del conseller d'Infraestructures i Transport, i amb la deliberació prèvia del Consell en la reunió del dia 28 de setembre de 2007,  
DECRETE  
Article 1  
El cessament de Juan Bautista Gallén Gallén, en representació de l'Ajuntament de Castelló de la Plana, com a vocal del Consell d'Administració de l'Autoritat Portuària de Castelló.   
El cessament de José Luis Peralta Ortega, en representació de l'administració General de l'Estat, com a vocal del Consell d'Administració de l'Autoritat Portuària de Castelló.  
Article 2  
El nomenament de Marta Gallén Peris, en representació de l'Ajuntament de Castelló de la Plana, com a vocal del Consell d'Administració de l'Autoritat Portuària de Castelló.  
El nomenament de José Javier Peris Segarra, en representació de l'administració General de l'Estat, com a vocal del Consell d'Administració de l'Autoritat Portuària de Castelló.  
Valencia, 28 de setembre de 2007.  
El President de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA